**ELKARRIZKETA**

Fleming Herri Eskolan garatzen edo martxan jartzen ari zareten metodologia berritzailearen berri dugun arren, hau aurrera eramatearen arrazoiak eta metodologia honen nondik norakoak jakitea gustatuko litzaiguke. Horretarako galdera hauek prestatu ditugu:

**IRAKASLEA:**

1.- Zer dela eta bururatu zitzaizuen Fleming Herri Eskolako metodologia aldatzea? Eredu asko kontutan hartzen dituzuela eta metodologia bakar batean zentratzen ez zaretela diozuen arren, zertan datza orain praktikan jartzen ari zareten metodologia berri honek?

2.- Zein dira eskola berritzaile honen ereduan aurrera eramaten ari zareten jardun ezberdinen (mindfulness, elkarbizitza, ingurunea) helburua?

3.- Hezkuntza arloan, eduki duzu beste esperientzearik irakasle bezala? Eta gaur egun lan egiten duzun hezkuntza ereduarekin alderatuz, ze alde on eta ze txar aipatuko zenituzke?

4.- Kulturartekotasuna eta bizikidetza lantzen dituzuela dio zuen webgunean. Nola egiten duzue hori, hau da, zein herramienta edo medio erabiltzen dituzue kulturartekotasuna sustatzeko? Metodologia honekin hobekuntzarik egon dela uste duzue alor honetan?

5- Zuen beste karakteristika bat gizon eta emakumeenganako berdintasuna izanik, eta kontutan harturik genero desberdintasun hau jolas eremuan edo pation nabarmen gertatzen dela, berrikuntzarik eman ahal duzue eremu horretan? Hala izanez gero zein izan da ikasleen erantzuna?Nabaritzen duzu desberdintasuna ikasleengan?

6.- Kontuan izanda egungo hezkuntzak indibidulismora eta lehiakortasunera bideratzen gaituela, metodologia kooperatibo eta aktiboak zer nolako eragina izan du ikasleengan? Beraien arteko harremanak aldatu al dira? Horrela bada, zertan aldatu dira?

7.- Metodologia honen helburuetako bat, eskolaren eta gurasoen arteko harreman estuago bat eraikitzea dela kontuan izanik. Guraso eta irakasleen arteko harremana nola ikusten duzue? Hobekuntzarik ikusi a duzue? Badituzue proiektu edo eta nahi desberdinak buruan?

8.- Guraso eta irakasleen arteko harremanaz gain, nolakoa da ikasleen arteko harremana? Eta hauek, irakasleekin dutena? Ikasleek zerbait nahi edo behar dutenean irakasleengana jotzen al dute?

9.- Metodologia berritzaile honen alde positiboak eta negatiboak esango al zenizkiguke? Ahuldade horiek hobetze aldera baduzue etorkizunerako plangintza edo helburu finkorik?

10.- Azkenik, zure irakasle ibilbideari begira, metodologia berritzaile hau lehenago beste ikastetxe batean esperimentatu al zenuen? Irakasle bezala proiektu honek zer aportatu dizu? Zure garapen pertsonal zein profesionalean lagundu al dizu?

**GURASOAK:**

1.- Zer pentsatzen duzue metodologia berritzaile honen inguruan? Ikastetxeari, eta horrela, zuen seme- alabei onura egiten diela uste al duzue? Hala bada, zein aspektutan nabaritu duzue onura edo aldaketa positibo hori?

2.- Haurrek proiektu honen bitartez jasan dituzten aldaketa horiek nola islatzen dira etxean? Modu positibo edo negatibo batean? Eta batez ere zein jarduera mota burutzean?

3.- Nolakoa da irakasle eta gurasoen arteko harremana? Lehen baino estuagoa, ala oraindik ere apur bat arrotza?

4.- Gurasoen eremutik, nola eraman zenuten metodologia berri hau praktikara? Zein izan zen guraso bezala zuen papera?

5.- Gurasoak nola antolatzen zarete? Nola funtzionatzen duzue? Zertan datza zuen jarduna, eta zein maiztasunekin biltzen zarete? Bilera horietara gurasoak soilik joaten zarete?

6.-Zein da zuen helburua Guraso Elkarte bezala? Hobetu beharreko aspektuak daudela uste baduzue, zein dira aspektu horiek? Eta horiek hobetze aldera finkatu al duzue beste helbururenbat?

7.-Haurren hitza, edo nahiak bilera horietara iristen al dira? Horrela bada, nola gestionatzen dituzue? Haurrekin bilera ezberdin batzuk egiten dituzue, testuinguru ezberdin batean; ala haurrek gurasoei esan eta hauek zuei komunikatzen dizuete?

8.- Ikastola batzuetan, gurasoak, irakasle modura joaten dira, jarduera desberdinak egitera. Esaterako, guraso batek belarrekin produktu desberdinak egiten badaki, ikasgelara joan, eta hori egiten erakusten die.Horrela, gurasoak ere ikasleen aurrean beste modu bateko papera hartzen dute, eta era desberdin batera hain ohikoak ez diren gauzak ikasten dituzte. Burutzen al dituzue horrelako jarduerak? Horrela izanez gero, ze gauza positibo edo negatibo aportatzen dizkizue jarduera honek?

9.- Guraso Elkartetik kanpo badago gurasoen artean harremana? Etorkinak bertakoak diren gurasoekin harremantzen al dira? Ez bada horrela, zergatik dela uste duzue? Horren aurrean, zerbait egitea pentsatu al duzue?

10.- Metodologia berri honek guraso bezala eragin al du zure baitan aldaketa pertsonal zein profesionalik? Horrela bada, zein aspektutan eragin dizu?